GiliGold/VAD_KnessetCorpus huggingface dataset:
נסים זאב:
אנחנו בכל זאת יכולים להמתין עד להכרעת דין.
נסים זאב:
אז למה פה לא נוכל להמתין עד להכרעת דין?
נסים זאב:
נכון שכאן יש פסק דין וגזר דין, ושם אין, אבל צריך לזכור שם יש הודאה וכאן אין הודאה, והוא נלחם למען שמו הטוב.
נסים זאב:
וצריכים לזכור גם את הרקורד שהיה לו כנאמן למדינת ישראל במשך עשרות שנים.
רוני בר-און:
כן, בבקשה, היועצת המשפטית.
רוני בר-און:
אחר כך אני אסכם את הדיון ונעבור להצבעה.
ארבל אסטרחן:
אני רוצה להתייחס, ברשותכם, לכמה נקודות שנאמרו פה.
ארבל אסטרחן:
הוזכר מספר פעמים המקרה של עמרי שרון.
ארבל אסטרחן:
אני רוצה שוב לחזור ולהגיד: המקרים אינם דומים.
ארבל אסטרחן:
אני אמרתי מקודם, אמרתי גם בישיבה שהייתה בנושא עמרי שרון את ההבדלים.
ארבל אסטרחן:
שם דובר במקרה שבו עדיין לא הושם גזר דין ולא נגזר עונש, ולא הובאו בפני הוועדה שיקולי בית המשפט בשאלת הנסיבות, בשאלת סוג העבירה, התבטאויות בית המשפט, התייחסויות - זה לא המצב כאן.
ארבל אסטרחן:
זאת אומרת:
ארבל אסטרחן:
אם שם אמרנו שפורמלית - - - מלשון החוק יש סמכות, עדיין היה מצב שבו הוועדה הייתה יכולה להגיד כפי שאמרה.
ארבל אסטרחן:
אגב, הדיון בוועדת הכנסת לא נדחה לינואר, הוא נדחה לאחר שיינתן גזר דין.
ארבל אסטרחן:
ונאמר שבית המשפט ישמע את הטיעונים בסוף ינואר.
גדעון סער:
הטיעונים לעונש וגזר דין ניתנים באותו יום.
רוני בר-און:
גזר הדין, גזר הדין.
רוני בר-און:
ככה זה כתוב.
רשף חן:
אבל היועץ המשפטי יכול לדחות את הישיבה.
רוני בר-און:
בהחלטה.
ארבל אסטרחן:
אם ייאמר גם במקרה הזה שממתינים לגזר דין - - -
גדעון סער:
לא נאמר שממתינים לגזר דין.
גדעון סער:
זו לא הייתה ההצעה שלי.
ארבל אסטרחן:
זו לא הייתה הצעתך, אבל היו אחרים שאמרו את זה.
גדעון סער:
היו אחרים.
ארבל אסטרחן:
אתה הצעת לקשור את זה לעמרי שרון.
רוני בר-און:
תכף תשמעי את הצעת ההחלטה.
רוני בר-און:
אני הקשבתי לגדעון סער, ותכף תשמעי את הצעת ההחלטה.
ארבל אסטרחן:
אם יאמר שרוצים להמתין לזר הדין, אין משמעות לסעיף ההשעיה.
גדעון סער:
ברור.
ארבל אסטרחן:
וכאשר לא מוחקים אותו מחוק יסוד: הכנסת, בעצם אומרים לבית המשפט: אתה תקבע את שיקולי ההשעיה.
ארבל אסטרחן:
לוחות הזמנים בעניין הזה, אינם זוטות כפי שנאמר פה.
ארבל אסטרחן:
זו בדיוק המשמעות של השעיה.
ארבל אסטרחן:
עד שפסק הדין יהיה סופי, מוסמכת ועדת הכנסת לדון ולהחליט בנושא.
דני יתום:
זה זוטות במובן שזה חודש.
רוני בר-און:
דני, דני, אל תתווכחו.
רוני בר-און:
אני מבקש מכם.
רוני בר-און:
יותר ברור ממה שהגענו, לא נגיע.
רוני בר-און:
גם אם עכשיו כל אחד יזרוק הערה יותר מחכימה.
רוני בר-און:
ארבל?
ארבל אסטרחן:
אני אשמח לשמוע את הצעתך, ואחר כך אולי אתייחס.
רוני בר-און:
אני רוצה לומר שני דברים, ואחר כך אני אנסח את הצעת ההחלטה.
ארבל אסטרחן:
רגע, עוד מילה אחת, סליחה.
ארבל אסטרחן:
אמר יושב ראש הוועדה שזה מקרה שהיה קשה לוועדה לדון בו, ויכול להיות שהיה מקום להוציאו מוועדת הכנסת ומהכנסת.
ארבל אסטרחן:
טיעונים כאלה נשמעו גם בעבר לגבי עצם חסינות, וכזכור, הוועדה הזו דחתה אותם - - -
רוני בר-און:
אני אמרתי שהיה מקום להוציא את זה מוועדת הכנסת?
רשף חן:
אמרת שזו ועדה פוליטית, שזה לא טוב שהיא תחליט.
רוני בר-און:
אני אמרתי שאם בית המשפט היה עושה את מלאכתו, אנחנו לא היינו נזקקים לזה.
רוני בר-און:
אין לי שום כוונה לשנות כהוא זה ממה שמלווה אותי במשך שלוש שנים באמונה שאנחנו צריכים לדון בעניין הזה, גם אם זה קשה, גם אם זה בלתי אפשרי, גם אם זה מכאיב, וגם אם זה מציק.
רוני בר-און:
אם הובנתי לא נכון - הנה אמרתי את זה.
רוני בר-און:
הכוונה היחידה שלי הייתה, שמי שצריך היה לשחרר אותנו מהצורך הבלתי נעים לדון בעניין הזה, זה בית משפט שמתנהל ביעילות שמסתברת על הדעת.
ארבל אסטרחן:
החלטת בית משפט בוודאי הייתה מייתרת את הדיון הזה.
רוני בר-און:
אוקי, חברים, אני רוצה לומר פה שני דברים.
רוני בר-און:
פה את העניין של הדיון שלנו בשבוע שעבר.
רוני בר-און:
העניין הזה לא דומה, גם מתוך גזר הדין.
רוני בר-און:
בית המשפט בגזר הדין אומר במפורש, שפה הדברים נראים אחרת, וזו בדיוק תכליתו של גזר הדין.
רוני בר-און:
כפי שאמר לכם חבר הכנסת עמרי שרון לפני שבוע: תנו לי להציג את מה שיש לי להציג, תנו לגזר הדין להכריע, ואז או שכן או שלא.
רוני בר-און:
אומר גזר הדין כשהוא מצטט פסק דין אחר - זה לפניכם: עברת השוחד נמנית עם אחת העבירות שבהן הקורבן אינו הפרט אלא הציבור, ואחת ממטרות הענישה בעבירה זו הנה הטבעת אות קלון על מבצע העבירה.
רוני בר-און:
ברחל בתך הקטנה והמפורשת.
רוני בר-און:
והוא אומר שוב, באותו גזר דין: עלינו ליתן גם את דעתנו לקלון שהוטל על הנאשם - במקרה הזה, במקרה הספציפי הזה - בהכרעת הדין, אשר יש בו לפגוע בעתידו הציבורי, וכולי.
רוני בר-און:
זאת אומרת, שבית המשפט לא היה אדיש לשאלת הקלון.
רוני בר-און:
הבעיה פה היא בעיה אחרת, הבעיה היא שפסק הדין איננו סופי.
רוני בר-און:
ונכון שיש לנו סמכות, אבל מול הסמכות שלנו להשעיה זמנית, עומדת - אני אומר במילה מפורשת - הסחבת בבית המשפט.
רוני בר-און:
יותר מעשר פעמים שאני הצלחתי למנות בשלושת הימים שהתכוננתי להליך הזה, מצאתי בפסקי הדין של בית המשפט העליון, בתיקים שאני הופעתי בהם: בהליכי מעצר, מעצר עד תום הליכים בטרם הוכרע דינו של הנאשם - אבל גם בערעורים, על כליאה, על התמשכות תהליך בערעור כשאדם היה כלוא - אמר בית המשפט - אני מצטט ציטוט חופשי - שכנגד הזכות לשלול מאדם את החופש שלו, קיימת החובה לקיים את המשפט שלו במהירות.
רוני בר-און:
אני עושה את האנלוגיה, ואומר: כנגד הזכות שיש לכל המערכת - הרשות השופטת והרשות המחוקקת, כפי שאנחנו נמצאים פה - לשלול מאדם את הזכות שלו לכהן בכנסת, עומדת עומדת החובה לנהל את המשפט שלו במהירות.
רוני בר-און:
יש לנו תיק שמחכה שנה וחצי, לאף אחד זה לא בער, פתאום בוער לכולם כי מישהו יזם פה יזמה.
רוני בר-און:
ואני מקבל את ההצעה שעלתה פה מרוח הדברים, ואציע הצעת החלטה להמשיך את הדיון הזה, שלא לסיים אותו בהחלטת הרגע, ולהמשיך את הדיון הזה בעוד חודש ימים - או בסוף ינואר, אם אתם רוצים - - -
קריאות:
סוף ינואר, סוף ינואר.
רוני בר-און:
מתוך תקווה שעד אז הרשות השופטת תסיים את מלאכתה והלוואי שנתבשר בשורות טובות, וגם אם לא - אז לא יישאר לנו מה לעשות.
רוני בר-און:
ואני אומר, לפרוטוקול, שאם מישהו ייקח את העניין הזה מחר בבוקר לבג"ץ, ויגיד: למה אנחנו לא מזדרזים?
רוני בר-און:
אני מתאר לעצמי שמישהו שמה יזרז את המערכת המשפטית לפני שהוא יזרז אותנו.
רוני בר-און:
והטלפון אליהם הוא יותר קל מהטלפון אלינו.
רוני בר-און:
זו, איפוא, ההצעה שלי, אומרת כהאי לשנה:
רוני בר-און:
לאחר ששמעה את חוות הדעת של היועצת המשפטית, ולאחר שנתנה את דעתה לכלל נסיבות העניין, ובמיוחד נוכח העובדה שערעורו של חבר הכנסת סאלח טריף תלוי ועומד בפני בית המשפט המחוזי בתל אביב משך למעלה משנה וחצי, ונשלמו הטיעונים בערעור, מחליטה ועדת הכסת שלא לקבל החלטה בעניינו של חבר הכנסת טריף היום, ולשוב ולהידרש לעניין בשבוע האחרון של חודש ינואר 2006, מתוך תקווה שעד אז יוכרע סופית עניינו של חבר הכנסת טריף בערכת הערעור.
רוני בר-און:
אתה רוצה לתקן?
גדעון סער:
אני חושב, אדוני היושב ראש, שיש - - -
רוני בר-און:
זה מעביר את הכדור לאותו מקום ששם אתה רוצה שהוא יהיה.
גדעון סער:
אבל השאלה היא אם אתה שומר לעצמך שיקול דעת, בניסוח של ההחלטה כפי שהיא נוסחה, למקרה שלא ניתן גזר דין עד סוף ינואר, או שמא עולה כאן הערת היועצת המשפטית, שבכך אנחנו מאיינים את סעיף ההשעיה.
גדעון סער:
זו הייתה ההערה שלי.
רוני בר-און:
מה אתה רוצה להוריד או להוסיף להצעת ההחלטה?
גדעון סער:
רק להשמיט את הסעיף - אמרת את זה פעם אחת בהתחלה.
רוני בר-און:
אז מה?
רוני בר-און:
איפה?
אתי בן-יוסף:
ולשוב ולהידרש לעניין - - -
רוני בר-און:
ולשוב ולהידרש לעניין בשבוע האחרון של חודש ינואר 2006 - ומשם למחוק.
רוני בר-און:
אין לי בעיה.
רוני בר-און:
מי שלא הבין עד כאן, לא יבין מכאן, אין צורך בעניין הזה.
רוני בר-און:
נוסח ההחלטה הסופי: לאחר ששמעה את חוות הדעת של היועצת המשפטית, ולאחר שנתנה את דעתה לכלל נסיבות העניין, ובמיוחד נוכח העובדה שערעורו של חבר הכנסת סאלח טריף תלוי ועומד בפני בית המשפט המחוזי בתל אביב משך למעלה משנה וחצי, ונשלמו הטיעונים בערעור, מחליטה ועדת הכסת שלא לקבל החלטה בעניינו של חבר הכנסת טריף היום, ולשוב ולהידרש לעניין בשבוע האחרון של חודש ינואר 2006.
רוני בר-און:
מי בעד הצעת ההחלטה שהצעתי כאן, ירים את ידו.
אתי בן-יוסף:
יש פה שניים שלא נכחו בישיבה.
רוני בר-און:
מי לא נכח בישיבה?
רוני בר-און:
איציק כהן, תוריד את היד בבקשה, קולט, תורידי את היד, בבקשה.
רוני בר-און:
אתם לא יכולים להשתתף בהצבעה.
רוני בר-און:
כי לא נכחתם בכל הישיבה, או לפחות במחציתה.
רוני בר-און:
לא פוסל אותך מטעמים לא הגיוניים.
רוני בר-און:
מי נגד ההחלטה?
דני יתום:
יש תקנה שאני תיקנתי, שצריך להיות בדיון.
רוני בר-און:
יש נמנע אחד.
רוני בר-און:
קולט, רק שלא תצאי מפה בהרגשה - בכל דיוני החסינות וההשעיה, לאור התמונה הלא נעימה שהייתה פה, שאנשים נכנסו בריצה להצביע בלי שידעו מה, מי, מו - - -
קולט אביטל:
אני במקרה עוקבת אחרי הנושא הזה - וארבל יודעת - מקרוב.
רוני בר-און:
כן, אבל יש פה כללים.
רוני בר-און:
אנחנו רושמים פה כניסות ויציאות.
רוני בר-און:
לא עמדת בדרישות.
רוני בר-און:
אני מבקש ממך, סאלח, לאור ההחלטה, שתשוב ותרענן את מה שהבטחת לי - אם אתה רוצה.
רוני בר-און:
אתה לא חייב, כמובן, לעניין ההתייצבות שלך בכנסת עד למתן ההכרעה בנושא הזה.
סאלח טריף:
אני גזרתי על עצמי דבר, ואני לא חוזר בי ולא משנה את דעתי כל יום, ולא משחק משחקים ולא תרגילים, אם כי אני לא מבין את הפרשנות המשפטית שפעם אחת לוקחים מחבר כנסת את השכר שלו - - -
רוני בר-און:
אתה, כמובן, רשאי לעשות מה שאתה רוצה.
סאלח טריף:
לא, לא, לא.
סאלח טריף:
אני - - -
רוני בר-און:
אבל סאלח, בכל הכבוד, אנחנו לא מנהלים משא ומתן.
אחמד טיבי:
הוא עונה להערה שלך.
סאלח טריף:
שאלת אותי, אני משיב לך.
רוני בר-און:
אתה משיב לי?
רוני בר-און:
אתה מנהל אתי משא ומתן.
רוני בר-און:
אני לא רוצה.
סאלח טריף:
אני לא חוזר בי כהוא זה מההתחייבות שלי.
סאלח טריף:
אתה לא מכיר אותי.
רוני בר-און:
סאלח, תודה רבה.
רוני בר-און:
אני מכבד את זה.
רוני בר-און:
הצעה לתיקון סעיף 85 לתקנון הכנסת בדבר ערעור על החלטת יושב ראש הכנסת והסגנים שלא לאשר דחיפות הצעה לסדר היום - דיון בהשגות.
רוני בר-און:
אנחנו עוברים לסעיף הבא בסדר היום.
רוני בר-און:
חבר הכנסת יהלום לא פה, ההשגה שלו בעניין סעיף 85 לא מתקיימת.
רוני בר-און:
לפיכך, התיקון לסעיף 85 עולה למליאה.
רוני בר-און:
המלצת הוועדה הציבורית לקביעת שכר ותשלומים אחרים לחברי הכנסת
רוני בר-און:
המלצת ועדה ציבורית - באיזה עניין זה?
רוני בר-און:
חישוב ותק לעוזרים פרלמנטריים.
רוני בר-און:
כן, מה את רוצה להגיד לנו?
ארבל אסטרחן:
זה בקצרה.
ארבל אסטרחן:
היום, לפי החלטת ועדת הכנסת בעניין העוזרים הפרלמנטריים, לצורך חישוב הוותק של עוזר פרלמנטרי, לצורך חישוב שכרו ולצורך הכרה בוותק המקצועי, אומרים: יכול עוזר פרלמנטרי לא לעבוד רק כעוזר פרלמנטרי לצורך ותק, אלא גם אם הוא היה עוזר של שר או עובד בסיעה או עובד בוועדה מוועדות הכנסת.
ארבל אסטרחן:
הייתה חברת כנסת בוועדה הציבורית ואמרה: העוזר שלי לא היה עובד ועדה, היה עובד הממ"מ.
ארבל אסטרחן:
תכירו גם בזה.
רוני בר-און:
מה ממליצה הוועדה?
ארבל אסטרחן:
ממליצה הוועדה, שאכן לא רק עובד בוועדה מוועדות הכנסת, אלא עובד הכנסת שעסק בתוקף עבודתו בפועל בעניינים מקצועיים שמהותם העבודה הפרלמנטרית.
רוני בר-און:
מי בעד אישור המלצת הוועדה הציבורית?
רוני בר-און:
קיבלנו את זה פה אחד.
רוני בר-און:
העניין האחרון: הצעת חוק לתיקון פקודת בתי הסוהר (מ/189), אושרה בקריאה ראשונה, הועברה לחוקה, חוק ומשפט, נדון בוועדת הפנים ואיכות הסביבה, מבקש גאלב מג'אדלה להעביר את זה אליו, ועדת החוקה מסכימה.
רוני בר-און:
מי בעד להעביר, ירים את ידו.
רוני בר-און:
מי נגד, מי נמנע?
רוני בר-און:
בעד - רוב, נגד - מיעוט.
רוני בר-און:
שלום לכולם, קראתי לכם בדחיפות, כי יש כאן שלוש הצעות חוק של הממשלה לקריאה ראשונה אשר בשבוע הקודם נפלו בגלל חוסר תשומת לב.
רוני בר-און:
הן לא קונטרוברסליות, שאם לא כן הכנסת לא היתה מעלה אותן.
רוני בר-און:
הצעות החוק הן: הצעת חוק הכניסה לישראל (תיקון מס' 17)(כניסה למקום המשמש למגורים), התשס"ו-2005; הצעת חוק סדר הדין הפלילי (חקירת חשודים)(תיקון מס' 3), התשס"ו-2005; הצעת חוק מועצת הצמחים (ייצור ושיווק)(תיקון מס' 9), התשס"ו-2005.
רוני בר-און:
מבוקש פטור מחובת הנחה בכל שלוש הקריאות.
רוני בר-און:
נצביע על כל הצעה בנפרד, כי יכול להיות שיש כאלה שחושבים כך וחושבים אחרת.
נסים דהן:
האם אפשר להסביר מדוע צריך פטור מחובת הנחה?
רוני בר-און:
הצעת חוק הכניסה לישראל (תיקון מס' 17)(כניסה למקום המשמש למגורים) – עניינה של הצעת החוק הזאת הוא סמכויות אכיפה.
רוני בר-און:
הצעת החוק קובעת ששופט של בית המשפט השלום רשאי, לבקשת פקח או שוטר, ליתן צו המתיר לפקח או לשוטר להיכנס למקום המשמש למגורים, כדי לערוך בדיקה לעניין קיום הוראות חוק זה, אם יש יסוד סביר להניח כי מקום המשמש למגורים נמצא אדם השוהה שלא כדין בישראל.
רוני בר-און:
הסעיף האמור פורש במקרים שונים ככולל שני תנאים מצטברים - גם יסוד סביר וגם ששוטר או פקח ביקשו את זה.
רוני בר-און:
פרשנות כזאת מסכלת את האפשרות להיכנס לצורך בירור של חשד להימצאותו של שוהה בלי שהפקח או השוטר ביקשו להיכנס.
רוני בר-און:
באופן אוטומטי, מרגע שהוא מבקש רשות להיכנס, יברחו לו השוהים הבלתי חוקיים ומטרת החוק ומטרת האכיפה תסוכל מיניה וביה.
רוני בר-און:
האם ההסבר הזה מספק אותך, חבר הכנסת דהן?
נסים דהן:
הבנתי את מטרת החוק, אני רק שואל – ועל זה עדיין לא קיבלתי תשובה – למה צריך פטור מחובת הנחה.
נסים דהן:
מה יקרה אם הצעת החוק תעלה כסדרה ביום רביעי?
רוני בר-און:
משום שאי אפשר לזמן את הכנסת בימים האלה.
רוני בר-און:
לכל אחד יש דברים אחרים, היום יש לכאלה מרכז ליכוד, בעוד שבוע יש מרכז עבודה.
רוני בר-און:
אנחנו חיים על זמן שאול בששת ימי העבודה האופרטיביים.
רוני בר-און:
זאת הבעיה ולכן אנחנו רוצים להיות עם פטור מחובת הנחה, כך שאם אפשר יהיה להביא את זה היום או מחר, לפני 48 שעות, כך זה ייעשה.
רוני בר-און:
בעד – 7 נגד – 1 הנושא הבא הוא חוק שעניינו חוק סדר הדין הפלילי (חקירת חשודים) – מדובר בהארכת מועדים לצורך תיעוד חזותי או תיעוד קולי של חקירות חשודים בעבירות שהעונש שנקבע להן בדין הוא עשר שנים.
רוני בר-און:
מי בעד מתן הפטור מחובת הנחה לכל שלוש הקריאות?
רוני בר-און:
בעד – הרוב הבקשה התקבלה פה אחד.
רוני בר-און:
הנושא הבא הוא חוק מועצת הצמחים (ייצור ושיווק)(תיקון מס' 9).
רוני בר-און:
אנחנו מבקשים פטור מחובת הנחה לכל שלוש הקריאות.
מיכאל גורלובסקי:
יש לי בעיה עם הצעת החוק הזאת.
רוני בר-און:
אני מעלה את זה להצבעה.
רוני בר-און:
בעד – 4 נגד – 2 גם בקשה זו התקבלה.
רוני בר-און:
תודה רבה לכם, הישיבה נעולה.
רוני בר-און:
- - - - -
רוני בר-און:
ברוכים הבאים לישיבה 279 של ועדת הכנסת.
רוני בר-און:
רשף, מזל טוב להולדת הבן, לא הבאת שתייה לוועדה אבל לפחות שמענו את הבשורה מהרדיו, הצטרף לו שליש לטף.
רוני בר-און:
כולם בנים?
רשף חן:
האמצעית בת.
רשף חן:
אנחנו מסודרים, בן, בת, בן.
רוני בר-און:
יופי, כל טוב.
רוני בר-און:
טוב חברים, ישיבה 279, ערעורים על החלטת יו"ר הכנסת והסגנים שלא לאשר דחיפות הצעות לסדר יום.
רוני בר-און:
חבר הכנסת אחמד טיבי, עדיין לא הגיע.
רוני בר-און:
ולעומת זאת חבר הכנסת ג'מאל זחאלקה, גם הוא עדיין איננו.
רוני בר-און:
מה אומרים החוקים החדשים?
רוני בר-און:
אושרו?
רוני בר-און:
לא אושרו?
רוני בר-און:
ביושר מתו הערעורים.
רוני בר-און:
פניית יושב ראש הכנסת בדבר סיום כנס החורף וצאת הכנסת לפגרת בחירות.
רוני בר-און:
טוב חברים, next , בהתאם לסעיף 27 ב' לתקנון הכנסת ממליץ היושב ראש, אני לא בטוח שצריכים פה המלצה כי במקרים אחרים, כך או כך ועדת הכנסת צריכה לקבוע את מועד סיום כנס החורף, זה לשון התקנון.
רוני בר-און:
להבדיל מפגרות שהמלצה וכו', פה אנחנו צריכים לקבוע את מועד סיום המושב.
ארבל אסטרחן:
בגלל שזה שנת בחירות.
רוני בר-און:
שנת בחירות וכיוצא באלה מרעין בישין, אנחנו צריכים לקבוע מתי מתפזרת הכנסת, מתי תם כנס החורף וממילא גם המושב, כי כנסת חדשה מתחילה מושב חדש ואנחנו הולכים לפגרה וחלים דיני הפגרה לכל דבר ועניין, 25 חתימות וממשלה וכיוצא באלה ניסים ונפלאות.
רוני בר-און:
והתאריך המוצע הוא 25 לחודש, הוא יום הראשון לא הבא אלא הבא אחריו.
רוני בר-און:
אופרטיבית, זה יום רביעי הבא, זאת הצעה שנראית לי סבירה בנסיבות העניין אם כי מאוחרת בשבועיים לטעמי, כי אנחנו בעצם פגרים יותר משבוע ימים, אני מציע פה לאמץ את זה וזאת ההצעה שלי.
רשף חן:
עבודת ועדות, מה קורה עם זה?
רוני בר-און:
סטנדרט.
רשף חן:
זאת אומרת, ועדת חוקה יכולה להמשיך?
רוני בר-און:
סטנדרט, לא נגביל ועדות.
משה גפני:
אני מתנגד ל- 25, זה צריך להיות בתאריך העברי.
רוני בר-און:
כן, התאריך העברי הוא כ"ד כסלו תשס"ו, בוודאי, על זה אנחנו מצביעים.
רוני בר-און:
מניינם לא מענייננו.
חיים אורון:
זאת אומרת שזה מתחיל ב-5 בערב של מוצאי שבת.
רוני בר-און:
כך או כך זה מתחיל ביום רביעי ב-1 בצהריים.
חיים אורון:
אני מבקש לכתוב בהחלטה שזה מתחיל במוצאי שבת בבוקר.
חיים אורון:
ככה זה יוצא.
רוני בר-און:
לא, אנחנו מסיימים את הכנס ביום ראשון, זה מתחיל בחצות הלילה שבין ראשון לשני, אבל מכיוון שאין כנסת ביום ראשון, חברים, דקדוקי העניות האלה, מי בעד ההצעה הזאת ירים את ידו בבקשה, מי נגד?
רוני בר-און:
אושר פה אחד, פגרה נעימה, בחירות מוצלחות, עבודת ועדות בלא הגבלה.
רוני בר-און:
אתם רוצים שנגביל?
רוני בר-און:
אני לא רוצה להגביל.
רוני בר-און:
באמת, מי שעושה את המסע האלטרואיסטי לכנס ועדות במקום להילחם על זכותו להיות חבר בכנסת הבאה זה מעשה שראוי להערכה ואני לא רוצה להגביל אותו.
משה גפני:
יש כאלה שיודעים שהם לא יהיו בכנסת הבאה, אז הם רוצים.
רוני בר-און:
תעשיית המלח שתכליתה לזרות על הפצעים אינה פוסקת לרגע, תודה.
רוני בר-און:
בקשת יו"ר ועדת העבודה, הרווחה והבריאות, חה"כ חיים כץ למיזוג הצעות החוק הבאות: 1) הצעת חוק ביטוח בריאות ממלכתי (תיקון מס' 34) (סמכות נציב קבילות הציבור), התשס"ו-2005 (פ/3333), של חה"כ אריה אלדד.
רוני בר-און:
2) הצעת חוק ביטוח בריאות ממלכתי (תיקון - טיפול בתלונות ע"י נציב קבילות הציבור), התשס"ה-2005 (פ/3890), של חה"כ חיים אורון.
רוני בר-און:
בקשת יו"ר ועדת העבודה, הרווחה והבריאות, חה"כ חיים כץ למיזוג הצעות החוק הבאות:
רוני בר-און:
הצעת חוק ביטוח בריאות ממלכתי (תיקון מס' 34) (סמכות נציב קבילות הציבור), התשס"ו-2005 (פ/3333), של חה"כ אריה אלדד, והצעת חוק ביטוח בריאות ממלכתי (תיקון - טיפול בתלונות ע"י נציב קבילות הציבור), התשס"ה-2005 (פ/3890), של חה"כ חיים אורון בהסכמת יושב ראש הוועדה, מי בעד, ירים את ידו.
רוני בר-און:
תודה נא להוריד.
רוני בר-און:
תודה, מי נגד?
רוני בר-און:
הבקשה אושרה, תודה, חזור לעבודתך.
רוני בר-און:
בקשת יו"ר ועדת המשותפת של ועדת הפנים ואיכות הסביבה וועדת הכלכלה, חה"כ יורי שטרן למיזוג הצעות החוק הבאות: הצעת חוק הקרינה הבלתי מייננת, התשס"ד-2004 (פ/2202), של חה"כ משה גפני ולאה נס.
רוני בר-און:
הצעת חוק הקרינה הבלתי מייננת, התשס"ה-2005 (ממשלתית).
רוני בר-און:
הלאה.
רוני בר-און:
פניית יו"ר הוועדה המשותפת של ועדת הפנים ואיכות הסביבה וועדת הכלכלה, חה"כ יורי שטרן למיזוג הצעות החוק הבאות: 1) הצעת חוק הקרינה הבלתי מייננת, התשס"ד-2004 (פ/2202), של חה"כ משה גפני ולאה נס וכן הצעת חוק הקרינה הבלתי מייננת, התשס"ה-2005 (ממשלתית).
רוני בר-און:
בקשת יו"ר ועדת הכלכלה, חה"כ אמנון כהן למיזוג הצעות החוק הבאות:
רוני בר-און:
הצעת חוק התניית מענקים ממשלתיים למפעלי תעשיה (תיקוני חקיקה), התשס"ה-2005, של חה"כ איתן כבל וקב' חברי כנסת (כ/83).
רוני בר-און:
הצעת חוק להגבלת מימון ממשלתי למפעלי תעשיה מזהמים (תיקוני חקיקה), התשס"ה-2005, של חה"כ לאה נס (כ/83).
רוני בר-און:
הצעת חוק הגבלת מימון ממשלתי למפעלים מזהמים (תיקוני חקיקה), התשס"ה-2005, של חה"כ אילן ליבוביץ וקבוצת חברי כנסת (כ/83).
רוני בר-און:
בי"ת.
רוני בר-און:
בקשת יו"ר ועדת הכלכלה, חה"כ אמנון כהן למיזוג הצעות החוק הבאות.
רוני בר-און:
1)
רוני בר-און:
הצעת חוק התניית מענקים ממשלתיים למפעלי תעשיה (תיקוני חקיקה), התשס"ה-2005, של חה"כ איתן כבל וקב' חברי כנסת (כ/83,) והצעת חוק להגבלת מימון ממשלתי למפעלי תעשיה מזהמים (תיקוני חקיקה), התשס"ה-2005, של חה"כ לאה נס (כ/83), עם הצעת חוק הגבלת מימון ממשלתי למפעלים מזהמים (תיקוני חקיקה), התשס"ה-2005, של חה"כ אילן ליבוביץ וקבוצת חברי כנסת (כ/83).
רוני בר-און:
מי בעד, ירים את ידו, תודה, נא להוריד.
רוני בר-און:
גם זה עבר.
רוני בר-און:
בקשת יו"ר ועדת הפנים ואיכות הסביבה, חה"כ ראלב מג'אדלה למיזוג הצעות החוק הבאות:
רוני בר-און:
הצעת חוק רישוי עסקים (תיקון מס' 24) (מד רעש בדיסקוטקים), התשס"ו-2005 (כ/102) של חה"כ אריה אלדד.
רוני בר-און:
הצעת חוק רישוי עסקים (תיקון מס' 25) (מד רעש בדיסקוטקים), התשס"ו-2005 (כ/102), של חה"כ לאה נס.
רוני בר-און:
דל"ת, בקשת יו"ר ועדת הפנים ואיכות הסביבה, חה"כ גאלב מג'אדלה למיזוג הצעות החוק הבאות:
רוני בר-און:
הצעת חוק רישוי עסקים (תיקון מס' 24) (מד רעש בדיסקוטקים), התשס"ו-2005 של חה"כ אריה אלדד (כ/102), הצעת חוק רישוי עסקים (תיקון מס' 25) (מד רעש בדיסקוטקים), של חה"כ לאה נס, התשס"ו-2005 (כ/102).
רוני בר-און:
ירים את ידו, תודה נא להוריד.
רוני בר-און:
בקשת יו"ר ועדת החינוך, התרבות והספורט, חה"כ אברהם פורז, להקדמת הדיון בהצעת חוק הרשות לפיתוח ולקידום התרבות, התיירות וקשרי של החוץ של ירושלים, התשס"ו-2005, לפני הקריאה השניה והשלישית
רוני בר-און:
בקשת יו"ר ועדת החינוך, התרבות והספורט, חה"כ אברהם פורז, להקדמת הדיון בהצעת חוק הרשות לפיתוח ולקידום התרבות, התיירות וקשרי של החוץ של ירושלים, התשס"ו-2005, לפני הקריאה השניה והשלישית.
רוני בר-און:
הצעת חוק פרטית שלי, לא אשתתף בהצבעה, מכיוון שזה הסתיים היום בתיווך היו"ר, עד שהגבלנו את העניין התקציבי, מבקשים להביא את זה עוד היום, מבקשים פטור מחובת הנחה, רשף, תנהל את זה בבקשה, אני לא משתתף, נרשם, תודה רבה.
רשף חן:
מי בעד?
רשף חן:
מי נגד?
רשף חן:
אושר פה אחד.
רשף חן:
ערעורים על החלטת יו"ר הכנסת והסגנים שלא לאשר דחיפות הצעות לסדר היום:
רשף חן:
ערעורים על החלטת יו"ר הכנסת והסגנים שלא לאשר דחיפות הצעות לסדר היום: ב.
רשף חן:
של חבר הכנסת ג'מאל זחאלקה בנושא: "הדיווח ב"סנדיי טיימס" על כוונת ישראל לתקוף את איראן".
רוני בר-און:
חבר הכנסת אחמד טיבי, לאחר שפה בזבזתי את הזמן באופן ראוי לציון, אני חוזר לנושא שלך, הנושא הוא "פרסומים בסנדיי טיימס כי ישראל מתכוונת לתקוף מתקני גרעין באיראן".
רוני בר-און:
כמה מציעים היו על זה?
ארבל אסטרחן:
שניים, רק מערערים.
אליעזר כהן:
על מה הדיון?
רוני בר-און:
על הפרסום בטיימס זאת אומרת להגיד כמה הפרסום בטיימס הוא לא נכון.
רשף חן:
זה פשוט יישום של החוק של חבר הכנסת טיבי על חובת אזהרה בגרעינים שצריך להזהיר את המשתמשים, אז עשו את זה בסנדיי טיימס.
אריה האן:
בשבוע שעבר היה דיון בעניין - - -
רוני בר-און:
אחמד, בשבוע שעבר היה דיון על העניין הזה, דיון מובהק.
אחמד טיבי:
מאז חלה התפתחות מעניינת, השתנו הנסיבות, בהחלט.
רוני בר-און:
עזוב, אתה לא ממש מבלבל לנו את המוח.
אחמד טיבי:
אתם יכולים להפיל את ההצעה, אני מתייחס לזה ברצינות.
רוני בר-און:
זה המעשה האלטרואיסטי האחרון שלי.
מאיר פרוש:
היושב ראש, במה מחר סדר היום עמוס?
מאיר פרוש:
תן לו שיתבטא.
אליעזר כהן:
אני דווקא בעד הדיון, אולי נבדוק אם אמריקה תצטרף להתקפה או לא.
רוני בר-און:
זה היה בשבוע שעבר, אם היה לפני חודש הייתי מקבל אבל בשבוע שעבר דנו בזה.
אחמד טיבי:
עכשיו אני אומר לך ברצינות, עכשיו זה נשמע יותר רציני.
רוני בר-און:
רגע, אתה בעד זה שיתקפו את המתקנים הגרעיניים?
רוני בר-און:
אם אתה לא, אז אני נגד.
אחמד טיבי:
זה לפני הבחירות או אחרי הבחירות.
אחמד טיבי:
כל זב ומצורע מדבר על הנשק הגרעיני, כל מסיבת עיתונאים מדברים על זה.
רוני בר-און:
אם תתנהגו יפה בסקרים אז נעזוב את זה.
רוני בר-און:
טוב, עזוב את זה, זה מיותר לחלוטין.
רוני בר-און:
3 נגד 2, הערעור לא התקבל, אני מצטער, אתה יודע שאני בדרך כלל מקבל את זה, תודה הישיבה נעולה.
רוני בר-און:
ישיבת ועדת הכנסת מספר 281.
רוני בר-און:
לפי סדר העניינים הרגיל, כל זמן שלא נדע אחרת, הישיבה הזאת היא לכאורה הישיבה האחרונה של ועדת הכנסת של הכנסת השש-עשרה, ואני מוצא הזדמנות נעימה לעצמי להודות לכל החברים, אלה שהיו מהתחלה ואלה שהצטרפו בהמשך, על התקופה שעשינו ביחד.
רוני בר-און:
הו לנו דיונים סוערים יותר וסוערים פחות וסוערים עוד יותר מיותר.
רוני בר-און:
כך או כך, אני מודה לכולם, כל אחד כפי מידת חלקו, על שיתוף הפעולה.
רוני בר-און:
גם אם לא תמיד חשבנו יחד, אני חושב שניסינו למצוא את שביל האמצע כדי לאפשר את עבודת הכנסת ואת עבודת הממשלה וגם לתת ביטוי לדעות אחרות.
רוני בר-און:
היו פה הרבה עניינים ברמה האישית והרבה עניינים ברמה הכללית, ישיבות יותר משמחות ופחות משמחות, יותר סוערות ופחות סוערות.
רוני בר-און:
אם פגעתי במישהו במהלך התקופה, אני מוצא הזדמנות לבקש סליחה על כך.
רוני בר-און:
לא עשיתי את זה לשם עניין עצמי או עניין פרטי.
רוני בר-און:
דברים קורים במהלך העבודה.
רוני בר-און:
אני מתנצל ואני מודה גם לכם, חברי הוועדה, מקרב לב על העזרה שקיבלתי ועל ההשתתפות.
רוני בר-און:
אני רוצה בהזדמנות הזאת להודות לכמה אנשים, שבלעדיהם כל מה שעשינו כאן לא היה מתאפשר.
רוני בר-און:
בראש ובראשונה לאתי, מנהלת הוועדה, שטורחת ועמלה.
רוני בר-און:
כשאתם באים לישיבות הוועדה, אתם לא רואים אפילו את אפס קצהו של הקרחון של כל מה שקשור בכל מה שמתרחש כאן כשאתם לא פה, גם בגלל סוג העבודה בוועדה וגם בגלל הסוג של יושב-ראש הוועדה.
רוני בר-און:
אני רוצה להודות גם לנעה, מזכירת הוועדה, על התרומה השקטה והמאוד יעילה שלה לעבודת הוועדה.
רוני בר-און:
לארבל, שליוותה אותנו בכל שלוש השנים האלה והסבה לנו הרבה קורת-רוח ונחת, גם בעצותיה הטובות וגם בנועם הליכותיה.
רוני בר-און:
כולנו מברכים על העובדה שהיתה לנו יועצת משפטית שליוותה אותנו ותמכה בנו, כי אני יכול להגיד לכם שזה לא תמיד כך.
רוני בר-און:
במקומות שהייתי היו יועצים משפטיים שלא ממש עזרו בכל הפעמים, ופה ממש קיבלנו עזרה.
רוני בר-און:
אני מודה לך תודה אישית בשם כל חברי הוועדה.
רוני בר-און:
אני מודה, כמובן, לצוות נשיאות הכנסת, לדוד, לגאולה, לאריה שביקר פה מפעם לפעם וכמובן לירדנה, שהיתה חלק מאתנו גם כשהיא לא היתה חלק מנשיאות הכנסת.
רוני בר-און:
אני מודה גם לנאזם, שהיה פה כל הזמן, גם כשהוא לא היה במזכירות הכנסת.
רוני בר-און:
אני מודה לעוזריי לדורותיהם ובמיוחד לאלה שנמצאים פה עכשיו, אריאל וסער ואורן מרמורשטיין, שהיה והשלים את ההתמחות ועכשיו הוא עורך-דין.
רוני בר-און:
תודה לכולכם.
זהבה גלאון:
ותודה ליושב-ראש.
רוני בר-און:
שתי בקשות של הממשלה להקדמת הדיון בהצעות חוק: הצעת חוק הגנת הפרטיות (תיקון מס' 9), התשס"ו-2005 (מ/230), והצעת חוק הסכמים בנכסים פיננסיים, התשס"ו-2005 (מ/229).
עו"ד דלית דרור:
מדובר על הצעות שהושקעה בהן עבודה רבה בממשלה, לאורך כל הקדנציה, ומרגע שהכנסת על סף פיזור העלינו הילוך על-מנת לסיים אותן והשקענו הרבה מאוד עבודה כדי לסיים אותן.
עו"ד דלית דרור:
הגענו לוועדת שרים לחקיקה לפני שבועיים, ובגלל תקנון הממשלה צריך היה להמתין שבועיים על-מנת שזה יהפוך להיות החלטת ממשלה.
עו"ד דלית דרור:
רק היום ניתן היה באופן פורמלי להניח אותה על שולחן הכנסת, ולא יומיים קודם.
עו"ד דלית דרור:
לגופו של עניין, בחוק הגנת הפרטיות מדובר בשלושה נושאים.
עו"ד דלית דרור:
שני החוקים, אגב, לא קונטרוברסליים פוליטית, עד כמה שאני יכולה להבין.
עו"ד דלית דרור:
בחוק הגנת הפרטיות מדובר על הגנת פרטיותו של נפטר, שזאת לאקונה בחוק הקיים, על הבהרה שהסכמה לפגיעה בפרטיות צריכה להיות הסכמה מדעת, ועל מתן אפשרות לתת פיצויים ללא הוכחת נזק בתביעות אזרחיות על פרטיות.
עו"ד דלית דרור:
אלה שלושת הנושאים של חוק הגנת הפרטיות.
רוני בר-און:
מה עם הסכמים פיננסיים?
עו"ד מרים אילני:
הצעת חוק הסכמים פיננסיים עוסקת בהבהרות לגבי החלה של דיני פשיטת רגל ודיני המשכון לגבי הסכמים פיננסיים.
עו"ד מרים אילני:
החוק הזה מאוד נחוץ עכשיו, משום שלגופים הישראלים במשק מאוד קשה להתקשר עם גופים בין-לאומיים בגלל חוסר הוודאות הזאת.